|  |  |
| --- | --- |
|  | **EELNÕU** |
|  | 04.06.2025 nr 1-4/25/248 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Valimisringkonna moodustamine ja mandaatide arvu määramine** |
|  |
| Kohaliku omavalitsuse korralduse seaduse 22 lõike 1 punkti 13, kohaliku omavalitsuse volikogu valimise seaduse § 8 lõike l ja § 704 alusel:   1. Moodustada Tapa Vallavolikogu valimiseks üks valimisringkond numbriga 1, mille piiriks on Tapa valla haldusterritooriumi piirid. 2. Määrata valimisringkonna nr 1 mandaatide arvuks … 3. Valija, kelle elukoha andmed on kantud rahvastikuregistrisse valla täpsusega, hääletab valimisringkonna nr 1 kandidaatide poolt. 4. Tapa Vallavalitsuse kantseleil avalikustada otsus Tapa valla kodulehel kolme tööpäeva jooksul, arvates otsuse vastuvõtmisest. 5. Otsus jõustub teatavakstegemisest.   Käesoleva otsuse peale võib esitada vaide haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsuse teada saama või esitada kaebuse Tartu Halduskohtule halduskohtumenetluse seadustikus sätestatud tähtaegadel ja korras. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| volikogu otsuse eelnõu „Valimisringkonna moodustamine ja mandaatide arvu määramine“ juurde.  Volikogu moodustab oma otsusega valla või linna territooriumil valimisringkonna(d). Otsuse vastuvõtmisel tuleb juhinduda KOVVS §-st 704.  ***§ 704.******Valimisringkondade moodustamine ja nende vahel mandaatide jaotamine 2025. aasta kohaliku omavalitsuse volikogu valimistel***  *2025. aasta kohaliku omavalitsuse volikogu valimistel moodustatakse valimisringkonnad hiljemalt 2025. aasta 11. augustil ja volikogu jaotab mandaadid valimisringkondade vahel, lähtudes valijate arvust rahvastikuregistri andmete põhjal 2025. aasta 15. juuli seisuga. [*[*RT I, 20.05.2025, 1*](https://www.riigiteataja.ee/akt/120052025001)*- jõust. 21.05.2025]*  Otsuses määratakse ringkondade arv, numeratsioon, piirid ning mandaatide arv igas ringkonnas.  Otsus tuleb vastu võtta hiljemalt 11. augustil 2025 lähtudes valijate arvust 15. juuli seisuga. Säte eeldab, et otsus ei saa olla varasem, kui 15.07.2025.  Otsus tuleb vastu võtta ka juhul, kui valimisringkondade ja mandaatide arv ei muutu.  Otsus tuleb avalikustada kolme tööpäeva jooksul arvates otsuse vastuvõtmise päevast riigi valimisteenistusele ja Siseministeeriumile.  Mitu valimisringkonda võib moodustada:  1) üle 50 000 elanikuga kohaliku omavalitsuse üksuses või;  2) viimase kahe valimisperioodi jooksul ühinemise või jagunemise teel tekkinud kohaliku omavalitsuse üksuses või;  3) ühinemise tulemusel moodustuvas kohaliku omavalitsuse üksuses või;  4) kohaliku omavalitsuse üksuses, milles on moodustatud osavallad või linnaosad.  Mitme valimisringkonna moodustamisel:  1) peab volikogu määrama, millise valimisringkonna kandidaatide poolt hääletab valija, kelle elukoha andmed on kantud rahvastikuregistrisse valla või linna täpsusega;  2) tuleb jälgida, et mandaatide arv moodustatavates valimisringkondades ei oleks väiksem kui kolm ning juhinduda KOVVS §-st 704 ;  3) piiride kirjeldamisel tuleb lähtuda kehtivast haldusjaotusest. Illustreerimiseks võib kasutada endiste omavalitsuse või piirkondade territooriumite nimetusi;  4) viimase kahe valimisperioodi jooksul ühinemise või jagunemise teel tekkinud kohaliku omavalitsuse üksuses moodustatakse valimisringkonnad ühinenud kohaliku omavalitsuse üksuste või kohaliku omavalitsuse üksuste gruppide kaupa,  5) ühinemise tulemusel moodustuvas kohaliku omavalitsuse üksuses moodustatakse valimisringkonnad ühinevate kohaliku omavalitsuse üksuste või mitme ühineva kohaliku omavalitsuse üksuse kaupa.  Tapa valla valijate arv seisuga 15.07. 2025 on …….. (2021. aastal 8674).  Vallavalitsus menetles eelnõu 04.06.2025 istungil.  Kohaliku omavalitsuse volikogu valimised toimuvad 19. oktoobril 2025. Info valimistoimingute, tähtaegade ja kandideerimise kohta on kättesaadav lingil <https://www.valimised.ee/et/kohaliku-omavalitsuse-volikogu-valimised-19-oktoobril-2025> | | |
|  | | |
| Eelnõu ja seletuskirja koostaja | vallasekretär Piret Treial |
| Eelnõu esitaja ja ettekandja | vallasekretär Piret Treial |