|  |  |
| --- | --- |
|  | **EELNÕU** |
|  | 04.06.2025 nr 1-4/25/246 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Asendushooldusteenuse (hoolduspere) toetuse ja järelhooldusteenuse toetuse eest makstava summa kehtestamine** |
|  |
| Sotsiaalhoolekande seaduse § 4511 ja § 4517 ja Tapa Vallavolikogu 13.06.2024 määruse nr 43 „Sotsiaalhoolekandelise abi andmise kord“ § 4 lg 5, 28 ja § 29 alusel:   1. Kinnitada asendushooldusteenust osutava hoolduspere vanema toetuse piirmääraks 1300 eurot ühe lapse kohta kuus, millest 300 eurot on teenusel oleva lapse isiklike kulude katteks. 2. Kui laps viibib mõnel muul riiklikul teenusel (nt kinnise lasteasutuse teenusel, vangla vmt) on hoolduspere toetus 750 eurot kuus, millest 250 eurot on teenusel oleva lapse isiklike kulude katteks. 3. Kinnitada Tapa Vallavalitsuse poolt korraldatava järelhooldusteenuse toetus 1350 eurot ühe lapse kohta kuus, millest 350 eurot on teenusel oleva noore isiklike kulude katteks. Teenushind sisaldab eluasemekulude katteks vajalike summade tasumist arvete esitamise alusel ning tugiisikuteenuse osutamist noorele. 4. Otsus jõustub teatavakstegemisest.  |  | | --- | | Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtule halduskohtumenetluse seadustikus sätestatud tähtaegadel ja korras. | | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Olukorras, kus aga vanemad ei suuda ka toe korral kindlustada lapsele turvalist perekeskkonda ning vanemlikku hoolt, on riigi ülesandeks tagada lapsele sobiv asendushooldus väljaspool tema enda perekonda. Kõige üldisemas tähenduses mõistetakse asendushooldusena lapse eest hoolitsemist väljaspool tema sünniperekonda kas lühi- või pikaajaliselt. Asendushoolduse vormideks on: lapsendamine, eestkoste ja asendushooldusteenus (hooldusperes, perekodus ja asenduskodus). Peale asendushooldusteenuselt lahkumist osutatakse järelhooldusteenust, mis toetab elluastuvate noorte iseseisvat toimetulekut ja õpingute jätkamist.  Asendushooldusteenus ja järelhooldusteenus on kohaliku omavalitsuse üksuse korraldatav sotsiaalteenus lastele ja asendushooldusteenuselt lahkuvatele kuni 25-aastastele noortele. Teenus on lapsele ja noorele tasuta.  Lapse arengu ja kasvu loomulikuks keskkonnaks on perekond. Lapse oma päritoluperest eraldamine on tõsiselt äärmuslik abinõu. Kohus otsustab lapsevanemate hooldusõiguse lõpetamise või piiramise ja lapsele eeskostja määramise. Vanemliku hooleta jäänud lapse puhul on oluline leida talle võimalikult kiiresti uus kodu, kus on turvaline kasvukeskkond, hoolivad ja püsivad suhted.  Asendushooldusteenuse eesmärk on pika- või lühiajaliselt lapse heaolu ja õiguste tagamine, lapsele tema põhivajaduste rahuldamiseks peresarnaste elutingimuste võimaldamine, lapsele turvalise ja arenguks soodsa elukeskkonna loomine ning lapse ettevalmistamine võimete-kohaseks toimetulekuks täisealisena. Last asendushooldusele paigutades eelistatakse perepõhist asendushoolduse vormi.  Hooldusperes toimub lapse hooldamine talle sobivas peres, kelle liikmete hulka ta ei kuulu.  Järelhooldusteenus on kohaliku omavalitsuse üksuse korraldatav sotsiaalteenus, mille eesmärk on asendushoolduselt ja eestkostelt lahkuva isiku iseseisva toimetuleku ja õpingute jätkamise toetamine. Järelhooldusteenust osutatakse lähtuvalt juhtumiplaanist, mille alusel kohaliku omavalitsuse üksus tagab isikule eluaseme ning vajaduspõhised tugiteenused ja toetused. Järelhooldusteenusel viibiva isiku isiklike kulude katteks tuleb igakuiselt teha kulutusi keskmiselt 240 eurot ühes kuus ja vähemalt 2880 eurot ühes aastas.  Kohaliku omavalitsuse üksus tagab järelhooldusteenuse asendushooldusteenusel viibivale täisealisele noorele, kes jätkab asendushooldusel alustatud õpinguid või pärast põhi-, kesk-, kutse- või kõrghariduse omandamist jätkab järgmisel õppeaastal õppimist kutseõppe tasemeõppes, rakenduskõrgharidusõppes, ülikooli bakalaureuse- või magistriõppes või bakalaureuse- ja magistriõppe integreeritud õppes. Teenuse osutamise kohustus on kohalikul omavalitsusel kuni õpingute katkestamise või esmase nominaalse õppeaja lõpuni, kuid mitte kauem kui noore 25-aastaseks saamiseni.  Kohaliku omavalitsuse üksus võib tagada järelhooldusteenuse ka kuni 25-aastasele noorele, kes kuni täisealiseks saamiseni viibis asendushooldusel või eestkostel, olenemata sellest, kas noor õpib või mitte. Iga noore olukorda hindab kohalik omavalitsus koos noorega individuaalselt.  Järelhooldusteenust rahastatakse teenust saava isiku rahvastikuregistrisse kantud elukoha järgse kohaliku omavalitsuse üksuse eelarvest ning järelhooldusel oleva isiku sissetulekutest.  Järelhooldusteenuse eesmärk on asendushoolduselt ja eestkostelt lahkuva noore (18-25 aastane) iseseisva toimetuleku ja õpingute jätkamise toetamine, tagades noorele eluaseme, vajaduspõhised tugiteenused ja toetused ning isiklike kulude katmise.  Järelhooldusteenuse aluseks on juhtumiplaan ja noore soov saada teenust. Noor võib järelhooldusteenust saada juriidilise isiku poolt või omaette eluruumis.  Järelhooldusteenust korraldab Tapa Vallavalitsuse perede ja laste heaoluspetsialist koostöös elluastuva noorega.  Hoolduspereteenust ja järelhooldusteenust rahastatakse riigieelarvest eraldatud vahenditest, valla eelarvest ning järelhooldusel oleva isiku sissetulekutest.  Sotsiaalhoolekandeseaduse viited:  § 4511.   Asendushooldusteenuse rahastamine    (1) Asendushooldusteenust rahastatakse teenust saava lapse eestkostja ülesandeid täitva kohaliku omavalitsuse üksuse eelarvest või selle puudumisel rahvastikuregistrisse kantud elukoha järgse kohaliku omavalitsuse üksuse eelarvest ning asendushooldusel oleva lapse sissetulekutest.    (2) Lapse ülalpidamist ja erivajadusest tulenevaid lisavajadusi rahastatakse muu hulgas lapsele riigieelarvest igakuiseks ülalpidamiseks ja puudest tingitud lisakulude osaliseks hüvitamiseks ettenähtud sissetulekutest.    (3) Lapse isiklike kulude katteks peab iga kuu tegema kulutusi keskmiselt 240 euro ulatuses ja vähemalt 2880 eurot aastas.      (4) Hoolduspere vanemat toetatakse vähemalt ühe kahendiku ulatuses töölepingu seaduse § 29 lõike 5 alusel kehtestatud kuutasu alammäärast ühe lapse hooldamise kohta. | | |
|  | | |
| Eelnõu ja seletuskirja koostaja | Haridus- ja sotsiaalosakonna juhataja Ene Augasmägi |
| Eelnõu esitaja ja ettekandja | Esitaja vallavalitsus, ettekandja haridus- ja sotsiaalosakonna juhataja Ene Augasmägi |