|  |  |
| --- | --- |
|  | **EELNÕU** |
|  | 12.06.2025 nr 1-4/25/251 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Hädaolukorra seaduses sätestatud ülesannete delegeerimine** |

Määrus kehtestatakse kohaliku omavalitsuse korralduse seaduse § 22 lõike 2 alusel.

**§ 1.  Hädaolukorra seaduses sätestatud ülesannete delegeerimine**

1. Hädaolukorra seaduses ja selle alusel antud õigusaktides sätestatud kohaliku omavalitsuse üksuse ja selle organi ülesanded delegeeritakse Tapa Vallavalitsusele.
2. Tapa Vallavalitsusel on õigus:

1) anda hädaolukorra seaduse ja selle alusel antud õigusaktide rakendamiseks vajalikke õigusakte.

2) määrata haldusmenetluse seaduse § 8 lõike 2 alusel struktuuriüksus, ametnik või ametnikud, kelle ülesanne on käesoleva paragrahvi lõikes 1 nimetatud ülesannete täitmine.

**§ 2. Rakendussätted**

Määrus jõustub kolmandal päeval pärast Riigi Teatajas avaldamist.

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| 1. Eelnõu eesmärk ja sisu  Kohaliku omavalitsuse korralduse seadus (KOKS) § 22 lõige 2 sätestab, volikogu õiguse oma määrusega anda talle seadusega antud ülesandeid täitmiseks valla- või linnavalitsusele. Käesoleva määruse eelnõu eesmärk on delegeerida Tapa Vallavalitsusele (täitevorganile) need ülesanded, mis hädaolukorra seaduse kohaselt on pandud kohaliku omavalitsuse üksusele. Delegeerimine tagab selguse ja praktilise võimekuse nende ülesannete täitmisel ning võimaldab operatiivset ja tõhusat kriisireageerimist. Hädaolukorra seadus näeb ette, et kohaliku omavalitsuse üksus peab hädaolukorra ennetamiseks ja lahendamiseks võtma kasutusele mitmeid meetmeid, sealhulgas koostama kriisireguleerimise plaane, korraldama elutähtsat teenust, koordineerima tegevust kriisiolukorras ning tegema koostööd riiklike asutustega. Kuna nimetatud tegevused eeldavad igapäevast halduspraktikat, asjakohast pädevust ning paindlikkust, on otstarbekas nimetatud ülesanded volikogu poolt määrusega üle anda vallavalitsusele.  2. Õiguslik alus  Eelnõu koostamise aluseks on kohaliku omavalitsuse korralduse seadus (KOKS) § 22 lõige 2, mis sätestab, et volikogu võib oma määrusega anda talle seadusega antud ülesandeid täitmiseks valla- või linnavalitsusele.  3. Määruse mõju  Määruse vastuvõtmine ei too kaasa otsest rahalist mõju valla eelarvele, kuna tegemist on olemasolevate kohustuste korraldusliku täpsustamisega. Määrus suurendab vallavalitsuse operatiivset suutlikkust reageerida hädaolukordadele ning tugevdab kriisijuhtimise üldist korraldust Tapa vallas.  4. Määruse rakendamine  Määrus jõustub kolmandal päeval pärast Riigi Teatajas avaldamist. | | |
|  | | |
| Eelnõu ja seletuskirja koostaja | Arenguosakonna juhataja Valdo Helmelaid |
| Eelnõu esitaja ja ettekandja | Arenguosakonna juhataja Valdo Helmelaid |